Head, halvad ja pühad
Võid unelmate linnasid siin ehitada -
homne päev kõik minema võib pühkida.
Kõik võid saavutada, kuid siiski vaid masenduse saad
ja süda vaikselt ohkab... Aarete rohkus, pärlite hinnalisus-
ei nendega Taevasse pääsu saa lunastada
Vaid Jeesus on tee ja uks Taeva rõõmu
Talle vaid usalda oma hing, saad uue elu, kingi parima
Unelmatelinnu võid siin ehitada, kuid homne päev kõik minema
võib pühkida.
Võid paljut endale koguda, siiski vaeseks jääb su hing.
Sa sündisid tühjana, ka lähed tühjana - su aare tuultest kantuna
hävineb...
Vaid Jeesus on tee ja uks Taeva rõõmusse
Talle vaid usalda oma hing, saad uue elu, kingi parima
Unelmatelinnu võid siin ehitada, kuid homne päev kõik minema
võib pühkida. Sa unelmatelinnu võid siin ehitada, kuid homne päev
kõik minema võib pühkida...
Lahkus, sõbralikkus Vaimu viljana. Lahkus. Piibel ütleb, et
Jumal on lahke. Vaimu viljana ilmnev lahkus on see, et me
saame Jumala sarnasteks. Luuka 6: 35 salmist edasi on
öeldud: "Te saate Kõigekõrgema lasteks. Piibel räägib meile nii:
"Armastage oma vaenlasi, tehke neile head. Laenake, lootmata
midagi tagasi saada. Siis saab teie palk suur olema ja te olete
Kõigekõrgema lapsed, sest Tema on hea tänamatute ja halbade vastu.
Olge armulised, nii nagu teie Isa on armuline. Ärge mõistke hukka
ja teid ei mõisteta hukka. Ärge mõistke kohut, siis ei mõisteta
ka teie üle kohut. Andke andeks, siis antakse ka teile andeks.
Andke, siis antakse ka teile;
hea, tuubitud ja raputatud ja kuhjaga mõõt antakse teie rüppe,
sest sama mõõduga, millega teie mõõdate, mõõdetakse ka teile."-
nii ütleb meile Jumala Sõna. Juba prohvetid ennustasid Jeesuse
tulekut siia maa peale ja nüüd Jeesuses täitus see ennustus, mis
on kirjas Jesaja 42:3 - "Ruhjutud pilliroogu ta ei murra katki ja
hõõguvat tahti ta ei kustuta ära, ta levitab ustavalt õigust!"
Kui vaatame Jeesuse lahkust ja õnnistust, siis tuleb see hästi
esile sellest, kuidas Jeesus alati kohtles haigeid ja kannatavaid
inimesi. Kui uurime Jumala Sõna ja vaatame selle ajastu elu, kus
Jeesus elas, rändas, kuulutas evangeeliumi Iisraelis, siis alati,
kui kohtas patust, andis Ta temale armu. Alati, kui Ta kohtas
haigeid, ja haigeid oli palju, palju oli abivajajaid, siis
Jeesus andis armu, Jeesus tegi terveks, Jeesus hoidis neid.
Kui me, inimesed, mõistaksime, et Jeesus ei ole surnud, Ta on läinud
üles, Ta valitseb ka tänapäeval inimeste südametes, kes on vastu
võtnud Jeesuse. Seesama võiks jätkuda tänapäeval Soomes -
kõikjal, kus kuulutatakse evangeeliumi ja mainitakse Jeesuse
headust, seal võiksid inimesed oma eludes kogeda sedasama abi, mida
nad kogesid 2000 aastat tagasi, sest et Tema on seesama. Ta on
lõpuaegadel inimestega samasugune kui ta oli siis. Seesama lahkus,
pehmus, õnnistus ulatab nüüdisaja päevadeni välja, Jeesuse õnnistuses
ja Sõnas on sama vägi, mis oli ennegi. Jeesus ütles lihtsalt Sõna
ja Sõnas oli vägi, mis tervendas. Sõnas oli imettegev jõud, mis
sai suured imed sündima ja neid- samu imesid teeb Jeesus tänapäeval
seal, kus Teda vastu võetakse. Kui vaatame, kuidas Jeesus kohtus
patuse naisega: Joh 8:1. salmist edasi:
"Aga Jeesus läks Õlimäele. Vara hommikul ta tuli jälle pühakotta
ja kõik rahvas tuli tema juurde, ta istus maha ja õpetas neid.
Seal kirjatundjad ja variserid tõid tema juurde naise, kes oli
tabatud abielurikkumiselt. Nad panid ta keskpaika seisma ja
ütlesid talle: "Õpetaja, see naine tabati abielurikkumiselt! Aga
Mooses on käsuõpetuses käskinud meil niisugused kividega surnuks
visata. Mis siis sina ütled?" Seda nad ütlesid teda kiusates, et neil
kaebamist tema peale. - Jeesus kummardas ja kirjutas sõrmega
maa peale. Kui nad siis küsides käisid temale peale, ajas ta enese
sirgu ning ütles neile: "Kes teie seast on patuta, see olgu esimene
tema peale kivi viskama!" Ja ta kummardas jälle ja kirjutas maa
peale. Kui nad seda kuulsid ja südametunnistus neid süüdistas,
läksid nad välja üksteise järel, vanemad eesotsas. Ja Jeesus jäi
sinna üksi ja naine, nagu ta seal seisis. Ent Jeesus ajas enese sirgu
ega näinud kedagi muud kui naist ja ta ütles naisele: "Naine, kus
on need sinu süüdistajad? Ega keegi ole sind hukka mõistnud?"
Naine vastas: "Mitte keegi, Issand!" Jeesus ütles: "Ega minagi
sind hukka mõista; mine ja ära tee enam pattu!"
Me näeme sellest juhtumist, kuidas Jeesus kohtles patust naist.
Mõtle, Ta ei öelnud naisele, et ta jätkaks patus, vaid ütles:
"Mine ja ära tee enam pattu!" Ära enam tee neid asju, mida sa
siiamaani oled teinud. Nii Jeesus andis patud andeks ja nii on ka
meiega ehk siis, kui Jeesus annab patusele inimesele patud andeks,
siis Ta ütleb: "Mine ja ära tee enam pattu, ära enam tee neid
asju, milles sa enne elasid."
Kui mõtleme nende inimeste peale,
kellele Jumal on andnud kutse hingehoiutööle ja ravida inimeste
südameid, tänapäeval neid inimesi on väga palju, on inimesi suurtes
probleemides, raskustes, kasvõi näiteks psühholoogilised probleemid
- näiteks masendusjuhtusid on hirmus palju tänapäeval. Nüüd -
nende hingehoius lahkus Vaimu viljana on äärmiselt tähtis Jumala
teenijatele. Kui sa, sõber, tahad olla Jumala sõber ja ravida
inimeste hingi, siis pead vastu võtma selle lahkuse anni.
Sest üsna tihti on need inimesed hingehoiuolukorras arad ja vaevu
räägivad oma probleemidest. Kui siis ei ole lahkuse armuandi, on
kasutu minna seda inimhinge "piitsutama". Vajame lahkust ja
õnnistust oma ellu, sest Jumala tahe on alati aidata inimesi.
Inimesed alati ei pääse vabaks neist probleemidest omal jõul,
vaid alati on vaja teist inimest ning Jumal alati kasutab kedagi
teist inimest, kellele on antud see õnnistus kuulutada vabadust
aheldatud hingedele, mis on äärmi- selt tähtis asi. Tänu Jumalale!
Vajame ka Issandalt saadud oskust- siis, kui oleme Issandaga osaduses,
kasvab Temalt tulnud lahkus ja südamlikkus inimeses võimsal viisil
Piiblis kirjutab Paulus päris huvitavalt tessalooniklastele:
1 Tess 2. peatükis: "vaid me oleme saanud leebeks teie
seas nagu imetaja ema, kes hellitab oma lapsi..." Mõtle seda,
millise pildi Piibel meile loob siin 1 Tess kirjas 2:7,9 -
"kuigi me Kristuse apostlitena oleksime võinud esineda tähtsatena,
vaid me oleme saanud leebeks teie seas otsekui imetaja ema, kes
hellitab oma lapsi; nõnda meie, teid ihaldades, olime valmis teile
andma mitte ainult evangeeliumi, vaid ka oma hinged, sest te olite
meile armsaks saanud. Te mäletate ju, vennad, meie tööd ja vaeva:
ööd ja päevad me tegime tööd selleks, et mitte kedagi teie
seast koormata, ja kuulutasime teie seas Jumala evangeeliumi."
Mõelge, milline mõtteviis, milline õnnistus - nagu imetaja ema, kes
hellitab oma lapsi. Ja kui me oleme näinud ema, kui ta sünnitab lapse
ja imetab teda, kuidas ta hellitab ja armastab seda last, kui soe
suhe on tal selle lapsega ja ta loob sellise armastuse õhkkonna.
Sellist õnnistust toob Jeesus inimese ellu ja tahab rikutud
hinged korrastada - kui sellist sõna kasutada - Ta tervendab,
hoiab, hellitab, et inimene saaks abi oma elule, tänu Jumalale!
Inimeste probleem on, et me ei tunne Piibli Sõna ega seda, mis
Piibel meile tõotab. Ja eriti siis, kui me ei suhtle Kristusega, ei
saa me usuelus edasi minna. Siis juhtub kergesti see, et usklik
inimene võib nö. haigestuda ja mis ma selle haigestumise all
mõtlen, on see, et peaksime aru saama ohumärkidest meie elus.
Esimene sümptom, mis inimese ellu tuleb, kui inimene hakkab nö.
haigeks jääma - tuleb isutus. Ehk igaüks mõistab, et kui inimesel
pole enam isu, siis ta kaotab huvi elu vastu. Kui inimesel kaob isu
ja Jeesus ütleb, et inimene ei ela ainult leivast, vaid igast sõnast,
mis Jumala südamest lähtub. Kui tuleb isutus ja enam ei loeta,
uurita Piiblit, siis inimene kaotab elujõu - sest Sõnas on vägi, Sõnas
on vägi muuta asju, Sõna võib voolata elava veena, kui Jumala
Vaim selle vabastab ja avab, tänu Jumalale! Kui ei käi koos Jeesusega
ega loeta Sõna, siis tuleb isutus ja see toodab selle, et inimese
ellu tuleb tuimus, huvi kaob jne. Kohe isutuse järel tuleb ärrituvus,
inimene läheb eriti tundlikuks, ärrituvaks, halvatujuliseks ja
miski ei tee enam head meelt. Kui selline olukord saabub, hakkab
inimene usklike seltskonnast kõrvale hoiduma. Ta jääb omaette
ja see olukord on väga tõsine, probleemolukord. Kui nüüd näed
iseendas neid sümptomeid ja oled kogenud seda, et oled justkui
koguduse hüljanud või siis osaduse usklikega, siis, sõber, sul tasub
sellest olukorrast välja tulla, sul tasub hakata otsima Jumala palet
ja Jumala tahet, hakata jälle lugema Piiblit ja palvetama -
siis su huvi ärkab taas pühade asjade vastu ja su ellu tuleb
jõud, tänu Jumalale! Halleluuja!
Meie Issand on Võitja, läbi surma läinud Ta
Tema võidust laulame - Ta on Kuningas!
Sest Issand on võidu saanud, oma rahva Ta vabastas
oma Sõnaga lõi vaenlase ja kogu maa saab nägema, et
me Issand on Võitja, läinud läbi surma
Tema võidust me laulame, Ta on Kuningas!
Kõik saavad Issandale laulda, kogu maa Tema au kuulutada
see on võimas vägi, mida Issand meile valab
Nii suur on Ta - majesteet, kuningas!
Hakka rõõmutsema, sest Ta on Kõikvõimas!
Kui vaenlane tuleb maad vallutama, siis on
Issanda armeel Tema Sõna mõõgaks käes
ja Issand ise käib oma sõjaväe ees
ja Tema ise käib oma sõjaväe ees!
Las kõlab pasun, Siion! Mängi pühal mäel!
Las kõlada pasun, Siion! Nüüd on aeg
Nüüd on aeg.
Üks raske eluetapp oli 90-ndate aastate poole peal, kui mu õde
elas Lempääläs, oli abielus ja lahutas, sealt oli tal üks tütar;
siis alustas uue suhte, sai kaks last. Selles vabaabielus juhtus,
et see mees 95. aastal tappis mu õe, tütar oli siis 18-aastane,
ka tema, nii et tappis mõlemad samal ööl ja see oli õudne.
Neil oli kaks ühist last, kelled see mees ellu jättis. Mis sellele
järgnes, oli see, et kuna ma olin teiseks käendajaks talle panga-
laenuks, kui ta selle maja ostis - siis olid majahinnad väga kõrged
ja siis, kui see sündmus juhtus, langesid maja hinnad nii palju, et
ta ei saanud pooltki seda summat tagasi, mis ta oli võlgu, mina
teise käendajana pidin neid võlgu maksma. See oli aeg, et kui
politsei helistas, rääkis sellest juhtumist ja et ma peaks võtma
vastutuse ja ajama asju korda, kõige raskem oli see, et viha ja
kibedus võimule ei pääseks. Seda palvetasin Jeesuse käest, et anna
nüüd sinu meelt; kui sa ristil ütlesid, et Isa, anna neile andeks,
sest nad ei tea, mida nad teevad, et mul oleks andestus selle mehe
suhtes. Esimest korda, kui läksin
teda vaatama Hämeenlinna vangla haiglasse,
siis sinna minnes palvetasin kogu aeg, et Issand, anna sinu meelt!
Ja see oli tähelepanuväärne, et ma võisin võtta tema sellest käest
kinni, mis seda pussnuga oli kasutanud, ta oli ratastoolis ühe
õnnetuse tagajärjel, kuid see oli õnnelik tunne, et ma südamest
võisin teda õnnistada, panin käe tema õlale, palvetasin ja
õnnistasin, teadsin, et see on patt, mille Issand annab andeks,
et mul ei ole õigust süüdistada ja sain kogeda, et viha ei valda
mind, vaid andeksandmine, see oli kõva kogemus. Oli ka nii, et
kui ma esimest korda käisin oma õe ja õelapse laipasid vaatamas
seal paigas, tulin koju ja mõtlesin, et nüüd ei suuda ma
magama jääda - kõik need sündmused ja pildid pöörlesid mu mõtetes
kui seal majas oli verd kõik kohad täis, ma mõtlesin, et ma ei jaksa:
ma pean nüüd neid asju ajama, selline asi on juhtunud ja minu
meeles. Mäletan, et kui läksin magama - see oli kusagil ühe paiku
öösel, siis ütlesin Jeesusele, et kui ma saan nüüd magada, siis ma
suudan nende asjade eest hoolt kanda. Olin sellest palvest magama
jäänud ja hommikul ärkasin täiesti puhanuna, magasin nagu beebi.
Kuigi kogu see asjaajamise protsess kestis 1,5 - 2 aastat, siis kunagi
ei olnud ma nende asjade pärast magamata. Mitte kunagi. Jumal
andis täieliku rahu ja need kaks last on minu eestkostel. Vanem
poeg on juba oma elu peale läinud, tüdruk on veel. See on imeline, et
kui on raske eluolukord, siis Jumala ette minnes ja paludes
Jeesuse meelt, Ta annab selle! See ei võta ära seda juhtunut ja
vaevanägemist, kuid annab sisemise rahu ja puhkuse. Viimane raske
juhtum, mis mu elus on olnud - aastal 2002 haigestus minu naine
munasarjavähki, ta jäi töölt koju 2002 aasta juuni algul. Ma olin
siis vabatahtlikuna tööl ja nainegi tuli sinna. Poolteist
kuud oli tööelust kõrval, kui leidsime 20 sentimeetrise
munasarjavähi, mida opereeriti augusti algul. Arstid ütlesid kohe,
et see kasvaja on nii agressiivne, et isegi ravi ei aita enam.
Ja nii juhtus, et kuigi ta sai pidevalt ravi, levis kasvaja ja
hävitas jätkuvalt. See oli aeg, kus mu naine ütles, et ta on minemas
paremasse aega ja kohta, kus saab olla Issanda lähedal, ta oli rõõmus
ja võis öelda, et neid kannatuse päevi polnud palju, viimases lõpus.
Nüüd, kui neist asjadest räägin, tuleb taas meelde see valu, mida
kogesin, need olid seesmiselt rasked ajad. Kuid sain kogeda,
et Issand on kogu aeg lähedal. Rääkisime ka, et abielus on head
ja halvad päevad ning käsitlesime seda, et kummalgi ei jää
selgitamata asju. Naine palus lõpuperioodil, kas ma võiksin teda
matustel õnnistada ja ta valis kõik laulud. Lubasin talle seda,
kui ma vaid suudan. Oli raske nendest asjadest rääkida. Kuigi
Jumal 4 kuud enne naise surma ütles mulle ühes olukorras: olime
sünnipäeval, mul oli must ülikond seljas ning sünnipäeva järel, kui
riputasin selle riidepuule, ütles Jumal, et järgmine kord paned
selle selga oma naise matustel ja nii see läks. Nelja kuu pärast,
kui olid matused ja panin sama ülikonna selga.
Isa, sulle kõige eest toon alandliku tänu,
nii palju oled andnud minu ellu. Sinu ees ma taas vaikseks jään
nii hea on su lähedal puhata.
Isa juures on vaikne, ei piina mured...
Sina, sõber, kes vaatad neid saateid, sa võid võtta osa
neist saadetest, sa võid helistada ekraanil olevale numbrile, mis on
060010077. Kõne hind on vaid 9 eurot 85 senti pluss kohaliku kõne
hind. Sellega oled kaasas hingede- võitmise töös, jumalariigitöös ja
see on suurim asi, et saad kaasas olla. Tänan sinu ohvri eest!
Isa, sulle kõik tooksin, kõik.
See on suurim õnn, et sinu oma saan olla,
sinu vägevust tahan peegeldada
Sinule rääkida saan nii väikesed kui suured ootused,
Isa, sulle kõik toon, kõik.
Suurim õnn on see, et
Sinu oma olla saan, sinu vägevust tahan peegeldada,
peegeldada.
eestikeelne tõlge: Jaana Eskor